Úradný vestník L 305 , 07/11/2002 S. 0059 - 0061



Rozhodnutie Komisie zo 4. novembra 2002, ktorým sa mení a dopĺňa rozhodnutie 2002/304/ES s ohľadom na programy uplatňované vo Fínsku na účely získania štatútu schválených zón so zreteľom na choroby rýb vírusová hemoragická septikémia (VHS) a infekčná hematopoietická nekróza (IHN) (oznámené pod číslom dokumentu C(2002) 4290) (Text s významom pre EHP) (2002/879/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o podmienkach pre zdravie zvierat, ktorými sa riadi uvádzanie živočíchov a produktov akvakultúry na trh [1], naposledy zmenenú a doplnenú smernicou 98/45/ES [2], najmä na jej článok 10 ods. 3, keďže: (1) Rozhodnutím 2002/304/ES [3] Komisia schválila programy zamerané na získanie štatútu schválených zón a schválených fariem v neschválených zónach, pokiaľ ide o jednu alebo viaceré choroby rýb vírusová hemoragická septikémia (VHS) a infekčná hematopoietická nekróza (IHN), vrátane programu pre všetky kontinentálne a pobrežné oblasti Fínska. (2) Vzhľadom na ohniská VHS v určitých pobrežných oblastiach Fínsko predložilo zmeny a doplnky k svojmu programu. Program týmto stanovuje osobitné opatrenia na eradikáciu VHS v postihnutých pobrežných oblastiach s konečným cieľom získať štatút schválenej zóny, pokiaľ ide o VHS a IHN, pre všetky kontinentálne a pobrežné oblasti Fínska. Tento program obsahuje nediskriminačné obmedzenia premiestňovania rýb s cieľom zabrániť opätovnému zavlečeniu daných chorôb. (3) Predložený zmenený a doplnený program je v súlade s príslušnými požiadavkami smernice 91/67/EHS. (4) Zmenený a doplnený program predložený Fínskom by sa mal preto schváliť a rozhodnutie 2002/304/ES by sa malo príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha I k rozhodnutiu 2002/304/EHS sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 4. novembra 2002 Za Komisiu David Byrne člen Komisie [1] Ú. v. L 46, 19.2.1991, s. 1. [2] Ú. v. L 189, 3.7.1998, s. 1. [3] Ú. v. L 104, 20.4.2002, s. 1. -------------------------------------------------- PRÍLOHA " PRÍLOHA I ZÓNY, V KTORÝCH SA UPLATŇUJÚ SCHVÁLENÉ PROGRAMY NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O JEDNU ALEBO VIACERÉ CHOROBY RÝB VHS A IHN 1. ZÓNY V DÁNSKU, V KTORÝCH SA UPLATŇUJE SCHVÁLENÝ PROGRAM NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O VHS. - povodie FISKEBÆK Å - VŠETKY ČASTI JUTSKA, južne a západne od povodí Storåen, Karup å, Gudenåen a Grejs å, - Oblasť všetkých DÁNSKYCH OSTROVOV. 2. ZÓNY V NEMECKU, V KTORÝCH SA UPLATŇUJE SCHVÁLENÝ PROGRAM NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O VHS A IHN - Zóna v oblasti povodia "WOLFEGGER AACH A ROHRSEE". - Zóna v oblasti povodia "OBERN NAGOLD". - Zóna "GROßE LAUTER" v oblasti povodia Dunaja. 3. ZÓNY V ŠPANIELSKU, V KTORÝCH SA UPLATŇUJE SCHVÁLENÝ PROGRAM NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O VHS A IHN - AUTONÓMNE SPOLOČENSTVO LA RIOJA. 4. ZÓNY VO FRANCÚZSKU, V KTORÝCH SA UPLATŇUJE SCHVÁLENÝ PROGRAM NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O VHS A IHN - LES FORGES. - LA NIVE a LES NIVELLES. - L’ÉLORN. 5. ZÓNY V TALIANSKU, V KTORÝCH SA UPLATŇUJE SCHVÁLENÝ PROGRAM NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O VHS A IHN 5.1. Autonómna provincia Bolzano ZONA PROVINCIE BOLZANO - Zóna zahŕňa všetky povodia v provincii Bolzano. Zóna zahŕňa hornú časť zóny ZONA VAL DELL‘ADIGE – t. j. povodie rieky Adige od jej prameňa v provincii Bolzano po hranicu s provinciou Trento. ( Dôležité upozornenie: Zostávajúca, spodná časť zóny ZONA VAL DELL‘ADIGE spadá pod schválený program autonómnej provincie Trento. Hornú a spodnú časť tejto zóny treba pokladať za jednu epidemiologickú jednotku ) 5.2. Autonómna provincia Trento ZONA VAL DI SOLE E DI NON - povodie od prameňa vodného toku Noce po priehradu S. Giustina. ZONA VAL DEL FERSINA - povodie od prameňa vodného toku Fersina po vodopád Ponte Alto. ZONA VAL DELL‘ADIGE – spodná časť - povodie rieky Adige a jej prameňov nachádzajúcich sa na území autonómnej provincie Trento, od hranice s provinciou Bolzano po priehradu Ala (vodnú elektráreň). ( Dôležité upozornenie: Časť zóny ZONA VAL DELL‘ADIGE proti prúdu patrí do schváleného programu provincie Bolzano. Hornú a spodnú časť tejto zóny treba pokladať za jednu epidemiologickú jednotku ). ZÓNA VAL RENDENA, ALTO E BASSO SARCA - povodie od prameňa rieky Sarca po priehradu Torbole (vodná elektráreň). Zóna je rovnomerne rozdelená priehradou Ponte Pià, okrem povodí bystrín Manes, Arnò a Ambies a povodia Lakes Valley. ZÓNA TORRENTE ARNÒ - Povodie od prameňa bystriny Arnò po hrádze po prúde, nachádzajúce sa pred miestom vyústenia bystriny Arnò do rieky Sarca. ZÓNA VAL BANALE - povodie od prameňa vodného toku Ambies po priehradný múr vodnej elektrárne. ZÓNA VARONE - povodie od prameňa vodného toku Magnone po vodopád. ZÓNA VAL DI LEDRO - povodie bystrín Massangia a Ponale po vodnú elektráreň. ZÓNA ALTO E BASSO CHIESE - povodie rieky Chiese od prameňa po priehradu Condino, okrem povodí bystrín Adanà a Palvico. ZÓNA TORRENTE PALVICO - povodie bystriny Palvico po hrádzu vytvorenú z betónu a kameňov. ZÓNA VALSUGANA - povodie rieky Brenta po priehradu Marzotto. 5.3. Región Veneto ZÓNA TORRENTE ASTICO - povodie rieky Astico od jej prameňov (v autonómnej provincii Trento a v provincii Vicenza, región Veneto) po priehradu v blízkosti mosta Pedescala v provincii Vicenza. Časť rieky Astico po prúde, medzi priehradou v blízkosti mostu Pedescala a priehradou Pria Maglio, sa pokladá za nárazníkovú (vyrovnávaciu) zónu. ZÓNA BELLUNO - Povodie v provincii Belluno od prameňa vodného toku Ardo po hrádzu po prúde (nachádzajúcu sa pred miestom vyústenia vodného toku Ardo do rieky Piave) farmy Centro Sperimentale di Acquacoltura, Valli di Bolzano Bellunese, Belluno. 6.A ZÓNY VO FÍNSKU, V KTORÝCH SA UPLATŇUJE SCHVÁLENÝ PROGRAM NA ÚČELY ZÍSKANIA ŠTATÚTU SCHVÁLENEJ ZÓNY POKIAĽ IDE O VHS A IHN - Všetky kontinentálne a pobrežné oblasti FÍNSKA okrem provincie Åland a obmedzenej oblasti v Pyhtää. 6.B ZÓNY VO FÍNSKU, V KTORÝCH SA UPLATŇUJE SCHVÁLENÝ PROGRAM – VRÁTANE OSOBITNÝCH OPATRENÍ NA ERADIKÁCIU VHS – S KONEČNÝM ZÁMEROM ZÍSKAŤ ŠTATÚT SCHVÁLENEJ ZÓNY POKIAĽ IDE O VHS A IHN - Celá PROVINCIA ÅLAND a kontrolovaná oblasť v PYHTÄÄ. " --------------------------------------------------